**Otázky pre birmovancov, október 2018**

1. Komu patrí sviatok Všetkých svätých 1. novembra?

**Patrí všetkým, ktorí už dosiahli konečný cieľ ľudského života - večnú blaženosť v nebi.**

2. Komu patrí Spomienka na verných zosnulých 2. novembra?

**Patrí tým, ktorí ešte nebo nedosiahli, sú v očistci.**

3. Čo je očistec?

**Je to stav duše, prežívajúcej dočasné utrpenie.**

4. Prečo ešte trpí?

**Odpykáva si tie tresty za hriechy, ktoré si má ešte zo spravodlivosti odtrpieť.**

5. Môže si sama nejako pomôcť?

**Duša v očistci si sama nemôže nijako pomôcť, je odkázaná na pomoc iných.**

6. Ako pomáhame dušiam v očistci?

**Modlime sa za nich, prinášame obety, navštevujeme cintorín.**

7. V čom je duša v očistci v nevýhode oproti nám?

**Jej nevýhodou je, že si sama pomôcť nemôže. My ak spravíme niečo zlé môžeme to napraviť ľútosťou, ospravedlnením, nahradením škody, sviatosťou zmierenia.**

8. V čom sme v nevýhode oproti dušiam v očistci my?

**Oni majú istotu večného života, my máme len nádej, šancu, ktorú môžeme využiť, ale aj premárniť.**

9. Čo sú to odpustky?

**Odpustky sú odpustenie časných trestov za hriechy.**

10. Ako sa nazýva cirkev v nebi, v očistci a na zemi?

**V nebi je to cirkev oslávená, v očistci cirkev trpiaca a na zemi cirkev putujúca.**

11. Čo znamená byť svätý?

**Byť svätý znamená byť nevinný na základe Božej milosti a Božieho odpustenia.**

12. Kto môže byť vyhlásený za svätého?

**Ten, kto dosiahol už v pozemskom živote hrdinský stupeň čností, alebo kto položil život za vieru.**

13. Vymenujte niektorých svätých.

**Sv. Ján Bosco, sv. Terézia z Avily, sv. Dominik, sv. František, sv. Ján Mária Vianney, sv. Katarína.**

14. Čo nám okrem iného priniesol 17. november 1989?

**Náboženskú slobodu.**

15. Čomu sa rovná užívanie slobody?

**Sloboda = zodpovednosť.**

16. Čo sú misie?

**Misie sú oblasti, kde sa evanjelium Ježiša Krista ešte nedostalo.**

17. Kto sú misionári?

**Sú to ohlasovatelia evanjelia Ježiša Krista na tých územiach, kde o ňom ľudia ešte nepočuli.**

18. Kedy sa končí práca misionára?

**Vtedy, keď vybudoval domácu Cirkev, t. z. sú tam kňazi a biskupi z domácich radov, ktorí sami spravujú náboženský život.**

19. Ktoré mesiace v roku poznáme ako mariánske?

**Máj a október.**

20. Aký ruženec poznáme?

**Ruženec poznáme: radostný – hovorí o Ježišovom detstve**

 **svetla – hovorí o Ježišovom verejnom účinkovaní**

 **bolestný – hovorí o Ježišovom utrpení**

 **slávnostný – hovorí o Ježišovom oslávení**